39. ΑΠΟΦΑΣΙΣ ΥΠΟΥΡΓΟΥ ΣΥΓΚΟΙΝΩΝΙΩΝ ΚΑΙ ΔΗΜΟΣΙΩΝ ΕΡΓΩΝ Αριθ.107271/59 της 27 Ιαν./9 Φεβρ.  1969 Περί της τύχης των αντικαθιστωμένων και μη αχρηστευομένων υπεραστικών λεωφορείων. Έχοντες υπ’ όψει την υπ’ αριθ. 208094/19.11.58 απόφασιν ημών «περί της τύχης των αντικαθισταμένων και μη αχρηστευομένων λεωφορείων ελάσσονος τύπου της Αστικής περιοχής Αθηνών–Πειραιώς», ως και την υπ’ αριθ. 3760/21.1.59 αναφοράν του 8ου ΚΤΕΛ Ν. Αττικής, δι’ ης αιτείται όπως το προρρηθέν μέτρον εφαρμοσθή και δια τα αντικαθιστώμενα λεωφορεία υπεραστικού τύπου, αποφασίζομεν: Εγκρίνομεν όπως τα αντικαθιστώμενα υπεραστικά λεωφορεία χρησιμοποιούνται εφεξής ή ως λεωφορεία Ιδιωτικής Χρήσεως εις  τας περιπτώσεις τας προβλεπομένας υπό του άρθρ. 3 του Νόμ. 2119/52 Νόμου, εν συνδυασμώ προς τας διατάξεις του άρθρ. 3 του Ν.Δ. 3839/58 «περί φορολογίας των πετρελαιοκινήτων αυτοκινήτων τροποποιήσεως ενίων διατάξεων της φορολογίας κλπ.» ή τα πλαίσια αυτών προς αντικατάστασιν παλαιών φορτηγών αυτοκινήτων Δημοσίας ή Ιδιωτικής Χρήσεως, ή προς αξιοποίησιν χορηγουμένων προεγκρίσεων θέσεως εις κυκλοφορίαν νέων εξ υπαρχής αυτοκινήτων των ως άνω κατηγοριών μετ’ επιθεώρησιν αυτών. 